CELEX: 32012R0016
Language: sl
Date: 2012-01-11 00:00:00
Title: Uredba Komisije (EU) št. 16/2012 z dne 11. januarja 2012 o spremembi Priloge II k Uredbi (ES) št. 853/2004 Evropskega parlamenta in Sveta o zahtevah za zamrznjena živila živalskega izvora, namenjena za prehrano ljudi  Besedilo velja za EGP

12.1.2012   
            
            
               SL
            
            
               Uradni list Evropske unije
            
            
               L 8/29
            
         UREDBA KOMISIJE (EU) št. 16/2012
   z dne 11. januarja 2012
   o spremembi Priloge II k Uredbi (ES) št. 853/2004 Evropskega parlamenta in Sveta o zahtevah za zamrznjena živila živalskega izvora, namenjena za prehrano ljudi
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1) in zlasti člena 10(1) Uredbe,
   ob upoštevanju naslednjega:
   
               (1)
            
            
               Uredba (ES) št. 853/2004 za nosilce živilske dejavnosti določa higienska pravila za živila živalskega izvora. Od nosilcev živilske dejavnosti se zahteva, da izpolnjujejo zahteve iz Priloge II k Uredbi.
            
         
               (2)
            
            
               Izkušnje, pridobljene od datuma uporabe Uredbe (ES) št. 853/2004, so izpostavile nekatere težave v zvezi s shranjevanjem živil živalskega izvora. Če bi bil naveden datum začetka zamrznitve takšnih živil, bi nosilci živilske dejavnosti lahko lažje presodili primernost živil za prehrano ljudi.
            
         
               (3)
            
            
               Direktiva 2000/13/ES Evropskega parlamenta in Sveta z dne 20. marca 2000 o približevanju zakonodaje držav članic o označevanju, predstavljanju in oglaševanju živil (2) zadeva za označevanje živil, ki se dostavijo končnemu potrošniku, in nekatere vidike v zvezi z njihovo predstavitvijo in oglaševanjem. Vendar se navedena direktiva ne uporablja za predhodne stopnje proizvodnje živil.
            
         
               (4)
            
            
               Poleg tega je uveljavljanje skladnosti z določbami Uredbe (ES) št. 853/2004 s strani pristojnih organov pokazalo, da so potrebne podrobnejše zahteve glede proizvodnje in zamrzovanja živil živalskega izvora na stopnjah pred njihovo dostavo končnemu uporabniku.
            
         
               (5)
            
            
               Zato je treba Prilogo II k Uredbi (ES) št. 853/2004 spremeniti, da se vključijo zahteve, ki se nanašajo na zamrznjena živila živalskega izvora.
            
         
               (6)
            
            
               Uredbo (ES) št. 853/2004 je zato treba ustrezno spremeniti.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga II k Uredbi (ES) št. 853/2004 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. julija 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. januarja 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 139, 30.4.2004, str. 55.
   
      (2)  UL L 109, 6.5.2000, str. 29.
   
      PRILOGA
      V Prilogo II k Uredbi (ES) št. 853/2004 se doda naslednji oddelek IV:
      
         „ODDELEK IV:   ZAHTEVE ZA ZAMRZNJENA ŽIVILA ŽIVALSKEGA IZVORA
         
                     1.
                  
                  
                     Za namene tega oddelka ‚datum proizvodnje‘ pomeni:
                     
                                 (a)
                              
                              
                                 datum zakola v primeru trupa, polovice trupa ali četrta trupa;
                              
                           
                                 (b)
                              
                              
                                 datum uplenitve v primeru divjadi;
                              
                           
                                 (c)
                              
                              
                                 datum izlova ali ulova v primeru ribiških proizvodov;
                              
                           
                                 (d)
                              
                              
                                 datum predelave, razseka, mletja ali priprave, kakor je ustrezno, za katero koli drugo živilo živalskega izvora.
                              
                           
               
                     2.
                  
                  
                     Nosilci živilske dejavnosti morajo do stopnje, ko so živila označena v skladu z Direktivo 2000/13/ES ali uporabljena za nadaljnjo predelavo, zagotoviti, da so v primeru zamrznjenih živil živalskega izvora, namenjenih za človeško uporabo, naslednje informacije na voljo nosilcem živilske dejavnosti, katerim so živila dostavljena, in na zahtevo, pristojnemu organu:
                     
                                 (a)
                              
                              
                                 datum proizvodnje in
                              
                           
                                 (b)
                              
                              
                                 datum zamrznitve, če se razlikuje od datuma proizvodnje.
                              
                           Kadar so živila proizvedena iz serije surovin z različnimi datumi proizvodnje in zamrznitve, je treba navesti najstarejše datume proizvodnje in/ali zamrzovanja, kar je ustrezno.
                  
               
                     3.
                  
                  
                     Dobavitelj zamrznjene hrane se lahko odloči za ustrezno obliko, v kateri bo predložil informacije, pri čemer morajo biti informacije, zahtevane v odstavku 2, jasno in nedvoumno na voljo in dostopne nosilcem dejavnosti, katerim se živila dostavijo.“